b'\n_START_ARTICLE_\nVez \xcf\x80\n_START_PARAGRAPH_\n\xcf\x80-vez (pi-vez) je kemijska vez, ki nastane s stranskim prekrivanjem dveh p-orbital. Kadar sta atoma dovolj blizu, se lahko p-orbitali bo\xc4\x8dno prekrivata. Pri tem nastaneta dve obmo\xc4\x8dji s pove\xc4\x8dano gostoto elektronov. Eno obmo\xc4\x8dje je pod osjo med jedroma, drugo pa mad osjo. S tem nastane \xcf\x80-orbitala . \xc4\x8ce sta dva elektrona v \xcf\x80-orbitali, sta atoma mo\xc4\x8dneje vezana med seboj, kot bi bila le s \xcf\x83-vezjo, ker nastane dvojna vez. V dvojni vezi je ena vez \xcf\x83-vez, druga pa \xcf\x80-vez. Se pravi, da sta dva elektrona (elektronski par) v \xcf\x83-vezi, dva pa v \xcf\x80-vezi._NEWLINE_Nastanek \xcf\x80-vezi z bo\xc4\x8dnim prekrivanjem p-orbital je pomemben za spojine med elementi 2.periode, v katerih so dvojne vezi. Da \xcf\x80-orbitala lahko nastane, morata biti atoma tako blizu skupaj, da je bo\xc4\x8dno prekrivanje p-orbital dovolj intenzivno. To je mogo\xc4\x8de pri majhnih atomih elementov 2. periode. Atomi elementov drugih period po so za to preveliki. Trojna vez je sestavljena iz dveh \xcf\x80-vezi in ene \xcf\x83-vezi. Pri tem se bo\xc4\x8dno prekrivata dva para p-orbital. V \xcf\x83-orbitali sta dva elektrona, pravtako kakor tudi v vsaki \xcf\x80-orbitali. Tako so v trojni vei trije elektronski pari.'